Costa Brava i divisió territorial - Des de les comarques de Girona\nCosta Brava i divisió territorial\nFa uns dies el conseller Carretero anunciava la seva proposta d´incorporar l´Alt Maresme a la vegueria de Girona. Acte seguit hi va haver reaccions: els alcaldes dels municipis de l´Alt Maresme es varen sentir encantats amb la proposta, mentre que el president de la Federació d´Hostaleria de les comarques gironines, Antoni Escudero, s´hi mostrava en contra amb l´argument que la incorporació d´aquests municipis desvirtua la denominació «Costa Brava».(…)\nUns dies més tard, en Joan Carreres escrivia a Diari de Girona un excel·lent article explicant a l´Antoni Escudero les raons per les quals l´Alt Maresme es mereix venir cap a la vegueria de Girona.\nJo no sóc votant d´ERC i la seva radicalitat sovint em molesta. Però he de reconèixer que estic il·lusionat amb el projecte de divisió ter-ritorial del conseller Carretero. Per una vegada hi ha algú dins l´administració catalana que ha agafat el tema amb tota la seva amplitud i el tira endavant saltant tots els entrebancs. La divisió territorial proposada per en Pau Vila i que no es pogué aplicar per la guerra del 36, va ser parcialment aplicada pel Govern de la Generalitat l´any 1987 en una llei que pretenia crear una província única a Catalunya. A les nostres comarques aquesta llei va suposar la creació del Pla de l´Estany com a nova comarca. Atès que la llei va ser resultat d´una precipitació política per fer desaparèixer l´entitat metropolitana de Barcelona, no va tenir en compte nombrosos estudis de geògrafs sobre la divisió territorial, com la de Lluís Casasses. El fet d´afegir-hi que l´estructura de govern de les comarques va ser creada amb excés de politització, sense tenir les competències clares i, sobretot sense un finançament adequat, va comportar que al cap de 10 anys de vida es revisés el funcionament de la divisió territorial encarregant una ponència a un grup prestigiós de tècnics. És l´informe Roca, nascut per un encàrrec del Parlament de Catalunya. En ell es fa palès que cal revisar a fons tota la divisió territorial afectant tres nivells: creació de vegueries, revisió de comarques, incorporant-ne de noves, i fusió de municipis petits per millorar-ne l´economia d´escala. Aquest informe va ser presentat l´any 2001.\nL´any 1981 jo formava part del Consell Municipal de Sarrià de Ter. Treballàvem amb la segregació de Sarrià de Girona. El mateix any es va presentar el treball que Lluís Casasses va fer amb en Joaquim Clusa. Recordo que em va impactar. Vaig descobrir que hi havia formes de copsar la realitat de la distribució comarcal completament científiques. Recordo també que em va ajudar a comprendre que Sarrià no s´hauria d´haver deslligat mai de Girona, però hi havia una qüestió històrica que s´havia de reparar. L´any 1983 vaig desaparèixer de la vida social de l´àrea de Girona per anar a Camprodon. I aquí he tingut novament la necessitat de comprendre la divisió territorial en copsar que a la Vall de Camprodon li convé ser comarca, sortint del Ripollès. M´he tornat un activista en aquest tema. I aquí he conegut en Jesús Burgueño, excel·lent persona, geògraf i ponent de l´informe Roca. Amb ell he après moltes coses sobre la divisió territorial i de mica en mica m´ha anat responent un munt d´interrogants. Mentre això passava, el conseller Carretero anava deixant anar a poc a poc el seu projecte. El moviment que vàrem engegar a la Vall de Camprodon feia aflorar tot un munt de qüestions: quins han de ser els serveis mínims que ha d´oferir la comarca, quina representació ha de tenir el Consell Comarcal, quins lligams hi ha entre territoris… i la pregunta final era quina possibilitat hi havia que les set vegueries que s´havien de preveure coincidissin amb les províncies. I vet aquí que el conseller ha anat desgranat una a una totes les preguntes, arribant al límit de màgia quan en una entrevista amb el ministre Jordi Sevilla treu el compromís que el nou Estatut establirà la igualtat de territoris entre les províncies espanyoles de Catalunya i les vegueries de la Generalitat.\nLes comarques de Girona presenten una estructura de relacions entre municipis una mica particular. El treball de Pau Vila va estudiar aquestes relacions per la influència dels mercats. El Treball de Casasses i Clusa va estudiar les relacions telefòniques entre municipis. Ambdós treballs identifiquen clarament les comarques amb certes particularitats. La primera que apareix és la força d´atracció de Figueres amb la seva comarca de l´Alt Empordà; es molt més forta que la resta de capitalitats de comarca. Les altres comarques també tenen capitalitat, però amb menys força, destacant l´enllaç que fa Olot de les comarques de muntanya amb Girona. Banyoles i la Bisbal també tenen una capitalitat marcada. Però això falla quan s´examina les relacions dels pobles de Girona avall, a la Selva. Aquí la influència de Santa Coloma sobre la seva comarca no apareix, essent evidents la divisió de serveis entre Santa Coloma i Blanes. De fet, Blanes i Lloret tenen una tipologia completament diferent a la de la resta de la Selva. Gairebé m´atreviria a dir que també a la de la resta de la Costa Brava. I s´assemblen més a la tipologia que tenen els municipis de l´Alt Maresme. La ponència Roca va proposar per a les comarques de Girona dues comarques noves, la Vall de Camprodon i la Selva Marítima, amb capital a Blanes.\nLa nova comarca de la Selva Marítima quedaria compresa pels següents municipis: Tossa de Mar, Lloret de Mar, Blanes, Tordera, Palafolls, Santa Susanna, Calella, Breda, Sant Feliu de Buixalleu, Riells i Viabrea, Fogars de la Selva, Hostalric i Massanes.\nSembla que al sud de la vegueria de Girona el conseller Carretero no tindrà gaires problemes per aplicar la nova proposta. Al nord-oest, li serà més difícil que la Vall de Ribes vagi a la vegueria de l´Alt Pirineu, la Vall de Camprodon a la vegueria de Girona i el Ripollès a la vegueria de la Catalunya Central. Sobretot perquè aquí les pressions polítiques són molt fortes.\nVagi doncs el meu reconeixement una altra vegada al treball del conseller, al qual hem d´ajudar a superar les resistències que té en els altres dos socis de govern. Mai com ara havíem estat tan a prop d´una solució a la divisió territorial feta veient el conjunt de les administracions. És clar que haurem de resoldre coses com aquesta de la Costa Brava que rep per tot arreu. Li treuen el nom de l´aeroport, li treuen el nom del vi de l´Empordà, i ara li modifiquen l´àmbit territorial afegint-hi municipis o traient Tossa, Lloret i Blanes. Recordem encara el recent debat sobre el «turisme de borratxera». No serà que el que passa és que aquella imatge «pública coneguda mundialment» ja està desvirtuada? Senyor Escudero, no segueixi pel camí de dir que és meu i només meu. Les realitats són canviants a una velocitat molt elevada i només val l´adequació als nous temps. El que cal és canviar el producte que ofereixen les comarques de Girona als turistes.


18 maig 2021 18:45\nViure i treballar en aquesta illa és, per a molts de forasters, una gran il·lusió i fan tot l'humanament possible per tal que aquesta agradable i personalíssima idea es pugui tornar realitat. Per altres "forasters o no" és una ambició i aquesta calma per anar conquistant posicions hegemòniques que els permetin comerciar amb el valor de la insularitat. Per últim, hi ha un tercer grup de gent que, des de postures de responsabilitat individual i col·lectiva, ens demanam com podem fer que les coses en aquestes illes es desenvolupin dins uns paràmetres de racionalitat i sentit comú. En aquesta distribució no hi comptam, per ara, aquells deu milions de persones que ens hauran visitat enguany per fer turisme encara que ells també tenen una gran responsabilitat en la forma que han adoptat avui en dia les Illes Balears i que són el resultat de les interaccions de tots aquests grups de gent.\nA l'estiu és quan es fa més evident l'acció de tota aquesta humanitat sobre el territori i sembla que aquest estiu que s'escampa per tot el setembre els efectes s'han fet estridentment evidents. El fems, el trànsit i l'aigua han estat titulars de primera plana i l'ocupació hotelera no ha baixat en cap cas del 92%. Són xifres que omplen de satisfacció l'empresariat turístic, però ja comença a ser habitual que al costat del discurs del triomf i la riallota grassa se sentin altres veus "no tan estridents i per això més males de sentir" que parlen de saturació.\nSé que és mal de fer articular, especialment a Mallorca, un discurs sobre l'habitabilitat de l'illa que pugui contagiar una majoria social perquè són massa els negocis que convergeixen a l'illa i que tenen a veure amb oferir habitatges residencials o turístics. Ni els mateixos governants amb l'ajuda de majories parlamentàries poden arbitrar mesures raonables per administrar el territori. Sembla mentida, però en lloc d'envair-nos la desesperació, en lloc de prendre el camí de l'exili invertint el costum romà que desterrava l'oposició a illes, en lloc de desaminar-nos pels insignificants resultats a favor del territori que anam aconseguint, treim forces de la nostra indiferència secular i enllestim una revolució tranquil·la que s'inspira en els ideals estètics del que hem heretat i de com fer compatible herència i contemporaneïtat. Per això la contestació al model insular hegemònic parla de reutilitzar, reinaugurar, rehabilitar, reobrir, restaurar, recuperar, regenerar i reciclar. Posar tot això al servei del poder polític té un camí fàcil d'assenyalar: constituir majories parlamentàries diferents a les actuals. Ara bé, contagiar el poder econòmic (turístic i constructor) no depèn d'una fita electoral, sinó d'una saturació del guany i sembla que les notícies estiuenques que esmentava un poc més amunt i que es refereixen a saturació i esgotament forçaran més aviat que tard un gir cap a la racionalitat que si no ens fa cap bé no ens pot fer cap mal.


Torrent fomenta la literatura en valencià mitjançant els Premis Ciutat de Torrent 2017 | Valencia Extra\nTorrent fomenta la literatura en valencià mitjançant els Premis Ciutat de Torrent 2017\nL’Ajuntament de Torrent, a través de l’Oficina de Promoció i Ús del Valencià, ha organitzat una nova edició dels Premis Literaris Ciutat de Torrent; una iniciativa que convocatòria rere convocatòria “ha anat consolidant-se en l’àmbit literari valencià i que té l’objectiu de fomentar entre tots els públics l’art de l’escriptura i la lectura en valencià amb la tria de tres gèneres literaris: narrativa juvenil, poesia i teatre juvenil”, tal i com ha explicat Patricia Sáez, regidora de Dinamització lingüística. Amb el convenciment d’apostar per la creació literària en la nostra llengua i aconseguir convertir estos premis en un dels certàmens més importants de la Comunitat Valenciana, a partir de l’edició d’enguany la convocatòria passarà de ser biennal a tornar a ser anual com era quan es crearen en l’any 1998.\nLa dotació dels premis segons la modalitat és: Premi Narrativa Juvenil: guanyador 9.000 euros i un premi per al finalista de 1.800 euros; Premi Poesia: 3.000 euros i Premi Teatre: 4.000€.\nLes obres hauran d’estar escrites en valencià amb una temàtica lliure. Els premis de narrativa i de teatre, han d’estar dirigits a un públic juvenil, d’entre 14 i 17 anys.\nEs poden consultar les bases de la convocatòria de 2017 en la pàgina web de l’Ajuntament de Torrent:


Cs de Alzira alerta del perill que suposa el mal funcionament dels semàfors de Pérez Galdós – RiberaTV\nCs de Alzira alerta del perill que suposa el mal funcionament dels semàfors de Pérez Galdós\nPaco Cerveró: “És incomprensible que tot just un any després d’instal·lar-los ja porten temps donant problemes”\nEl militant de Ciutadans (Cs) a Alzira, Pacó Cerveró, ha alertat “del perill que suposa el mal funcionament dels semàfors a l’encreuament de Pérez Galdós amb Reis Catòlics”. Cerveró ha explicat que “és habitual que cada vegada que plou, per poc que siga, els semàfors deixen de funcionar amb la inseguretat que això genera”.\nA més, el nou membre de Cs ha assenyalat que “quan tornen a funcionar no ho fan correctament i poden ocasionar confusions”. Segons Cerveró, “les llums adreçades als vianants i als cotxes o no estan coordinades o no assenyalen res”.\nEl representant de Ciutadans ha destacat que “fa tot just un any que es van instal·lar aquests semàfors, pel que no és normal que porten ja temps donant tants problemes”. De nou, Cerveró ha insistit que “les inversions que es fan a la nostra ciutat han d’estar planificades per buscar el benestar de la ciutadania i l’eficiència dels recursos empleats”.\nCs de Alzira alerta del perill que suposa el mal funcionament dels semàfors de Pérez Galdós added by Ribera Televisió on 13 setembre, 2018


4.000 copes venudes en el primer cap de setmana del Mercat de vins i caves de la DO Conca de Barberà – DO Conca de Barberà\n29 d'abril de 2019 /261 Comments/in Actualitat /by Comunicacio\nDotze cellers han estat durant el 1r cap de setmana oferint els seus vins i assessorant als visitants sobre les varietats i l’elaboració dels vins de la DO Conca de Barberà.\nÉs notori l’entusiasme que genera el Mercat de Vins entre la mateixa gent de la comarca com entre els visitants de fora tot i que aquest diumenge coincidia amb les eleccions generals al Congrés dels diputats. Trobem visitants procedents del Camp de Tarragona, de l’àrea de Barcelona i cada cop més, també, amb una presència més elevada d’estrangers.\nQueden 2 dies de mercat:\nDissabte 4 de maig: d’11 a 21h\ndiumenge 5 de maig: d’11 a 16h\nAquest any hi haurà una parada de venta de copes (amb porta-copa) a un preu de 3€, i després cada celler oferirà els seus tastos a partir d’1€ depenent del vi i del celler. Com en les últimes edicions també s’instal·laran dues parades de menjar per poder maridar.\nDes del Consell Regulador es pretén saber l’opinió dels visitants i s’ha decidit engegar aquesta campanya a twitter i a instagram perquè un cop fet el tast, tothom pugui etiquetar o fer fotografies del Mercat de Vins o el vi tastat. Només caldrà fer servir el hashtag #MercatDOConca i seguir el compte de la DO Conca de Barberà i s’entrarà al sorteig d’una ampolla de vi.\nLa mostra de vins se celebrarà els caps de setmana del 27 i 28 d’abril, i el 4 i 5 de maig, coincidint amb aquesta festa medieval on es pot gaudir del Mercat Medieval i moltes altres activitats i actes centrats en la vida a la Catalunya medieval i en la figura de Sant Jordi, el patró de Catalunya (PROGRAMA D’ACTES: https://www.setmanamedieval.cat/programa.php\nhttps://www.doconcadebarbera.com/wp-content/uploads/2019/10/IMG_3302.jpg 210 280 Comunicacio https://www.doconcadebarbera.com/wp-content/uploads/2019/08/LOGO-DOCB-MIX_2.jpg Comunicacio2019-04-29 13:09:272019-11-01 22:47:164.000 copes venudes en el primer cap de setmana del Mercat de vins i caves de la DO Conca de Barberà\nEl Mercat de vins i caves de la DO Conca de Barberà serveix uns 22.000 tas...


Dissabte 5: El cel estarà serè durant tota la jornada a tot arreu. No plourà enlloc. Vent entre fluix i moderat durant el dia. Les temperatures mínimes seran lleugerament més altes i les temperatures màximes seran molt semblants.\nDiumenge 6: El cel estarà poc ennuvolat per núvols alts, que afectaran durant el dia a tot arreu. A més, al Pirineu la nuvolositat anirà augmentant a mesura que vagi passant el matí, fins que quedi un cel molt ennuvolat en aquesta zona. Pel que fa a les precipitacions, se n’esperen algunes de dèbils a partir de migdia al Pirineu. Vent fluix-moderat durant el dia. Temperatures, tant les màximes com les mínimes, seran molt semblants.\nArticle anteriorComencen els cursos d’Educació Viària de la Guàrdia Urbana\nArticle següentEls morts vivents prenen els carrers de Sitges a la ‘Zombi Walk 2019’


2018/2018_12_13_Expo_primitivisme.jpg dijous, 13 de desembre de 2018\nPersonatges Gonzalo Martínez, Autor exposició\nI és que l'artista ha utilitzat una aplicació de dibuix digital per fer cada obra, en cop de pinzells o pintures. Amb el programa Sketch, ha creat els diferents dibuixos aconseguint unes textures i unes barreges de colors molt semblants a pintar en paper. A més, per apropar-se encara més a les tècniques primitives, l’autor utilitza les mans i els dits per compondre cada pintura digital. L’exposició es pot visitar fins al 21 de desembre.\nGonzalo Martínez, autor exposició\n“Com a l’art primitiu s’utilitzaven principalment les mans per pintar, jo faig el mateix. Utilitzo les mans i dits i faig traços gruixuts per mirar de reflectir allò primitiu i més similar al que ells feien.”


Tres empreses gironines arriben als Estats Units a través d'Internet - Diari de Girona\nTres empreses gironines arriben als Estats Units a través d'Internet\nAnxoves de l'Escala, Can Bech i Trull Ylla fan el salt a Amèrica del Nord mitjançant la pàgina web Tienda.com\nbarcelona | acn/ddg 08.09.2014 | 17:20\nAnxoves de l´Escala arribarà als Estats Units i Canadà. diari de girona\nLes empreses de la demarcació gironina Anxoves de l'Escala, Can Bech i Trull Ylla han començat a vendre als Estats Units i el Canadà a través de la web Tienda.com, un dels portals líders en distribució de productes alimentaris al continent americà. En total, el nombre d'empreses catalanes del sector de l'alimentació que han adoptat aquesta plataforma és de divuit: Vira, Casanella Xocolaters, Alemany, Serraferran, Terres de Llum, Xertoli, Deliterranea, Oleura, Nian, Les Partides, Amanida, Olis Solé, Copesco Sefrisa, Aromàtics del Mediterrani, Torres i les esmentades empreses de la província.\nLes vendes de la plataforma, que registra més d'1,6 milions de visites i 95.000 comandes a l'any, es fan tant a particulars com a professionals de la restauració. Així, les companyies catalanes estan comercialitzant postres, fruits secs, olives, olis i xocolates, entre d'altres. A més de permetre que les empreses catalanes puguin introduir-se o ampliar la seva presència a Amèrica del Nord, la campanya permet donar a conèixer la gastronomia catalana entre els consumidors.\nEl passat mes de febrer responsables de la plataforma Tienda.com es van desplaçar a Girona i Barcelona per seleccionar les empreses participants en aquesta iniciativa. A banda de la venda a d'Internet, el projecte també preveu el transport dels productes als Estats Units, els tràmits d'entrada al país i el registre dels productes. La iniciativa compta amb la col·laboració del ?Departament d'Agricultura, Ramaderia, Pesca, Alimentació i Medi Natural de la Generalitat a través de Prodeca.\nLa introducció d'aquestes empreses al mercat americà s'emmarca en l'acord entre Tienda.com i la Generalitat, a través del Centre de Promoció de Negocis d'ACCIÓ a Miami, per promocionar fins a finals d'any els productes de les companyies catalanes, que estan relacionats amb la dieta mediterrània.


20751 - Resultats de la cerca - Dipòsit Digital de Documents de la UAB\nPàgina inicial > Resultats de la cerca: 20751\n5 p, 268.4 KB Estadística Aplicada a la Investigació en Comunicació Masses  / Universitat Autònoma de Barcelona. Facultat de Ciències de la Comunicació\n4 p, 51.9 KB Estadística Aplicada a la Investigació en Comunicació Masses  / Universitat Autònoma de Barcelona. Facultat de Ciències de la Comunicació\n2 p, 341.4 KB Estadística Aplicada a la Investigació en Comunicació Masses  / López-Roldán, Pedro (Universitat Autònoma de Barcelona. Departament de Sociologia) ; Universitat Autònoma de Barcelona. Facultat de Ciències de la Comunicació\n3 p, 848.8 KB Estadística Aplicada a la Investigació en Comunicació Masses  / Universitat Autònoma de Barcelona. Facultat de Ciències de la Comunicació\n2 p, 382.7 KB Estadística Aplicada a la Investigació en Comunicació Masses  / Ajenjo, Marc, 1965- (Universitat Autònoma de Barcelona. Departament de Sociologia) ; Martí i Olivé, Joel ; Universitat Autònoma de Barcelona. Facultat de Ciències de la Comunicació\n2 p, 543.0 KB Estadística Aplicada a la Investigació en Comunicació Masses  / Ajenjo, Marc, 1965- (Universitat Autònoma de Barcelona. Departament de Sociologia) ; Universitat Autònoma de Barcelona. Facultat de Ciències de la Comunicació\n3 p, 20.9 KB Estadística Aplicada a la Investigació en Comunicació Masses  / Ajenjo, Marc, 1965- (Universitat Autònoma de Barcelona. Departament de Sociologia) ; Universitat Autònoma de Barcelona. Facultat de Ciències de la Comunicació\n5 p, 27.6 KB Estadística Aplicada a la Investigació en Comunicació Masses  / Universitat Autònoma de Barcelona. Facultat de Ciències de la Comunicació\n4 p, 33.5 KB Estadística Aplicada a la Investigació en Comunicació Masses  / Ajenjo, Marc, 1965- (Universitat Autònoma de Barcelona. Departament de Sociologia) ; Universitat Autònoma de Barcelona. Facultat de Ciències de la Comunicació


Nom: MAS LES PRESES\nLocalització: Vall de Bianya, la - Llocalou (Garrotxa)\nNúm. Registre / Catàleg: 11970-I\nL'antic mas "Les Preses" es troba situat prop del veïnat de Lloc-Alou, al costat de la pista que mena a Sant Martí de Capsec.\nArquitectònicament és d'estructura molt senzilla; és de planta rectangular i teulat a dues aigües amb els vessants vers les façanes laterals. Disposa de baixos, per guardar-hi el bestiar, pis per a habitatge i golfes. Va ser bastit amb pedra poc escairada i pedra volcànica; les obertures es troben repartides pels murs sense tenir en compte cap ordenació.\nEl mas està envoltat de pallisses i cabanes.\nL'any 1000, l'alou Preses va passar a ser del priorat de Santa Maria de Besalú; les terres de l'esmentat alou s'estenien des del mas Serrat al mas Socarrats i des d'aquest i El Parer a la ribera de Bianya.\nEl prior Fra Guerau establí l'any 1255 per Arnau de Presas dues peces de terra pròximes al seu mas. El maig de 1265, Fra Guillem, prior de Santa Maria, concedí a Pere de Roca, militar de Bellvespre, el dret de prendre l'aigua que necessités del molí de Bellvespre per regar llur mas Presas.\nEl mas va passar, per venda, als hereus del mas Roig i més tard a Guillem Collferrer d'Olot (1543). Aquest el va vendre cinc anys més tard a Pere Calm, de la parròquia de Sant Joan les Fonts, el primer dia de gener de 1548, restant des d'aleshores en poder de la família Calm. L'any 1000, l'alou Preses va passar a ser del priorat de Santa Maria de Besalú; les terres de l'esmentat alou s'estenien des del mas Serrat al mas Socarrats i des d'aquest i El Parer a la ribera de Bianya.\nEl mas va passar, per venda, als hereus del mas Roig i més tard a Guillem Collferrer d'Olot (15...


Vídeo – Pàgina 2 – Revista Claret Barcelona\nEl dia d’un alumne a l’escola\nDegut a la situació actual, el curs escolar ha començat d’una manera diferent respecte al que estem acostumats. El vídeo que trobareu a continuació ens mostra el dia a dia d’un estudiant de Batxillerat i el funcionament organitzatiu de l’escola que ha impartit de cara a fer front a la pandèmia generada per la COVID-19. A més a més, hem realitzat un seguit de preguntes … Continua la lectura de El dia d’un alumne a l’escola\nandreaizaguirreb 9 Octubre, 2020 Deixa un comentari\nAlumnes confinats (Com continuen amb la seva educació?)\nEstà sent un any estrany i difícil en molts aspectes. Però creiem que aquesta dificultat la tenen sobretot aquelles persones que no han pogut començar la seva educació presencialment fa gairebé un mes. Però, hem pogut aconseguir les eines necessàries perquè aquestes persones siguin capaces de mantenir el ritme amb els seus companys, les classes en línia. Ara amb aquest vídeo tindrem una idea molt … Continua la lectura de Alumnes confinats (Com continuen amb la seva educació?)\nEls passats 14, 15 i 16 de febrer, la ciutat de Barcelona va poder gaudir de l’anomenat “Llum Bcn”, el festival d’arts lumíniques celebrat al Poblenou des de ja fa 9 anys.Les creacions que formen el festival estan fetes per 22 artistes i per escoles d’art, disseny, il·luminació i arquitectura que utilitzen la llum, el moviment, la realitat virtual i la intel·ligència artificial. A partir … Continua la lectura de Festival d’Arts Lumíniques de Barcelona\ncomunicacioclaret 26 Març, 2020 10 Setembre, 2020 Deixa un comentari\nSíria ja fa temps que viu una espantosa guerra. Una cruel guerra que afecta a tothom: gent gran, adults i, sobretot, als infants, la població més vulnerable. Així, fa unes setmanes s’ha viralitzat un vídeo a les xarxes socials on el pare, perquè la seva filla petita no s’espanti, li ensenya i juga a un joc molt curiós. En aquest, li explica des del balcó … Continua la lectura de Les cebetes de la por\ncomunicacioclaret 6 Març, 2020 10 Setembre, 2020 Deixa un comentari\nLes Olimpíades o Jocs Olímpics són un esdeveniment molt important per a la gent que li agrada o practica l’esport. S’organitzen cada quatre anys i aquest any, del 24 de juliol al 9 d’agost, es celebraran a Tòquio.Aquesta edició comptarà amb tres-cents trenta-nou esdeveniments (quinze d’ells nous, com per exemple bàsquet 3-3 o BMX estil lliure), trenta-tres esports (cinc d’ells són nous: beisbol, karate, patinatge, … Continua la lectura de Les Olimpíades\ncomunicacioclaret 3 gener, 2020 10 Setembre, 2020 Deixa un comentari


14 parcs naturals a Catalunya\nA Catalunya hi ha 14 parcs naturals distribuïts per les quatre províncies catalanes: Girona, Tarragona, Lleida i Barcelona.\nAigüestortes i Estany de Sant Maurici: Situat al bell mig de la serralada dels Pirineus, amb altituds que oscil·len entre els 1.200 i els 3.000 metres, està format per un conjunt espectacular de pics esmolats i crestes vertiginoses, boscos frondosos i prats verds, on l’aigua, amb més de 200 estanys i nombrosos rius, barrancs i zones humides n’és la protagonista.\nAlt Pirineu: El Parc Natural de l’Alt Pirineu, declarat el 2003, és l’espai natural protegit més extens de Catalunya, amb una superfície de gairebé 80.000 ha. Sota el cim més alt del Pirineu català, la Pica d’Estats (3.143 m), aquest territori singular és una reserva del patrimoni natural i cultural pirinenc. Destaca per les extenses pastures mantingudes per l’acció del bestiar i animals tan emblemàtics com el gall fer, el trencalòs o l’os bru.\nCap de Creus: Entre la terra i el mar, un espai de gran bellesa, una conﬁguració geològica singular amb estructures i aﬂoraments que formen un conjunt únic al món. L’efecte de la tramuntana ha fet que apareguin formes d’erosió capricioses i n’ha transformat el paisatge.\nCollserola: Un massís enmig de l’àrea metropolitana de Barcelona que esdevé un privilegi per a la gran població que viu al seu voltant. Més de 8.000 ha. on predominen els espais forestals però amb una variteta de formacions vegetals que li confereixen una valuosa diversitat.\nDelta del Llobregat: Els Espais Naturals del Delta del Llobregat resulten sorprenents per la diversitat biològica que acullen, en especials per les aus. Estan situats al costat de camps de conreu, d’infraestructures importants i molt a prop de les principals ciutats metropolitanes. Hi podem trobar diferents ambientals naturals: part ﬁnal del riu Llobregat, llacunes i aiguamolls, pinedes litorals sobre dunes i platges verges amb vegetació de rereduna.\nEl Montgrí, les Illes Medes i el Baix Ter: Paisatge conﬁgurat per un litoral amb penya-segats, cales i platges que s’endinsen en uns fons marins d’indubtable valor ecològic. Un massís muntanyós que s’alça entre planes al·luvials i els aiguamolls que forma el riu Ter quan desemboca a la badia de Pals.\nMontseny: Parc Natural i Reserva de la Biosfera formada per un mosaic de paisatges mediterranis i centreeuropeus. La seva biodiversitat extraordinària i la petjada cultural que l’home hi ha deixat al llarg dels temps ha inspirat artistes, intel·lectuas i cientíﬁcs.\nSerra de Montsant: El paisatge únic d’aquest parc, caracteritzat per la petjada de l’activitat humana i una abrupta orograﬁa de cingles, barrancs i congostos, ens ofereix un ric patrimoni natural i cultural vinculat als valors espirituals de la muntanya\nAiguamolls de l'Empordà: La segona zona humida del litoral català, calidoscopi de diferents ambients, singular també per la seva situació a prop dels Pirineus, imprescindible com a refugi d’aus els dies que la tramuntana barra el pas de la migració envers al nord. Més de 25 observatoris permeten gaudir d’una fauna rica, abundant i diversa.\nCadí-Moixeró: Les dues grans serralades del Cadí i el Moixeró formen una impressionant barrera muntanyosa, punt d’unió entre el Prepirineu i el Pirineu. El parc acull, a més d’una gran biodiversitat, llocs d’una bellesa i un atractiu especial.\nCapçaleres del Ter i del Freser: Declarat el 2015, aquest parc natural està situat al Pirineu oriental i compta amb una superfície de 14.500 ha dins la comarca del Ripollès. Amb cims que assoleixen pràcticament els 3.000 m, deﬁneix un espai natural singular, darrer exemple típic de l’alta muntanya pirinenca que davalla vers el Mediterrani. Té una especial rellevància pel seu patrimoni natural i immaterial.\nDelta de l'Ebre: El Delta de l’Ebre constitueix l’hàbitat aquàtic més extens de Catalunya. La singularitat del Delta s’expressa en la seva realitat física, geogràﬁca i natural, i, també, en les seves particulars tradicions, cultura, gastronomia, patrimoni arquitectònic i històric.\nEls Ports: Situat entre Catalunya, València i Aragó, aquest massís calcari, de relleu escarpat i abrupte, ofereix des de zones típica-ment mediterrànies a les parts baixes del massís, ﬁns a racons d’ambients humits i boirosos de les fagedes pròpies de paisatges centreeuropeus.\nZona volcànica de la Garrotxa: El millor exponent de paisatge volcànic de la península Ibèrica. Té una quarantena de cons volcànics i més de 20 colades de laves basàltiques. L’orograﬁa, el sòl i el clima proporcionen una variada vegetació, sovint exuberant, d’excepcional valor paisatgístic.


Taula plegable Alumini per 6 persones - Micasaconruedas.com\n76,99 € 94,99 € IVA inclòs\nTaula Plegable per a 6 persones.\nRealitzada en alumini lleuger, però forta.\nSuporta fins a 30 quilos a sobre.\nMesures oberta: 140 X 80 cm.\nAlçada: 70 cm-\nMesures plegada : 136,5 x 22 x 13,5 amb bossa i nança.\nAmb bossa de transport\nPes 6,20 quilos\nSolicita el producto Taula plegable Alumini per 6 persones


Nirain Suites Manila Filipines - Ofertes d'hotels amb els MILLORS DESCOMPTES EN LÍNIA\n711 Quirino Avenue Ave., Malate, Manila, Filipines, 1009 - Veure al mapa\nBé 6,9 (643 comentaris)\nSituat en el cor de Malate, Nirain Suites és un lloc ideal des d'on descobrir Manila. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nNirain Suites també ofereix moltes instal.lacions per enriquir la seva estada a Manila. Les carecterístiques més important de l'hotel inclouen servei de taxi, recepció 24 hores, servei d'habitacions 24 hores, magatzem d'equipatge, Zones públiques amb Wi-Fi.\nL'ambient de Nirain Suites es reflexa en cada habitació. armari, tovalloles, sala d'estar separada, connexió sense fils a internet (cortesia), habitacions per a no fumadors són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Nirain Suites és la vostra destinació si buscau allotjament de qualitat a Manila.\nTots els tipus de viatgers (89) Viatger de Negocis (13) Parelles (24) Viatgers en solitari (28) Famílies amb infants petits (10) Famílies amb infants grans (5) Grups (9)\nEstada de 25 nits en de gener de 2017


17 maig 2021 02:22\nMés de 160 desapareguts a un accident Tres persones varen morir i 162 estan desaparegudes a causa de l'incendi d'un ferri entre dues illes de Filipines, va anunciar ahir el servei de guardacostes. El MV Rosario II transportava 210 passatgers i 28 tripulants. La majoria de la gent es va llançar a la mar sense salvavides quan el motor del ferri es va incendiar a pocs quilòmetres de Masbate. El ferri navegava entre Cebú i la província de Masbate. Els guardacostes varen recuperar 73 sobrevivents, entre ells set de la tripulació.E.P.\nOnze morts en caure una avioneta El pilot i els 10 membres d'un club de paracaigudisme varen morir ahir quan es va estavellar l'avioneta bimotor en què realitzaven la seva excursió anual, a 65 quilòmetres al nord de Detroit, a Michigan. Els paracaigudistes integraven el club Parahawks, i s'havien congregat ahir per a una excursió de campaments, vols i salts, va informar Craigh Nyeholt, portaveu de la Policia de l'Estat de Michigan. El pilot, Paul Myks era un professional que pilotava avions DC-9 per a l'aerolínia Spirt. E.P.\nCrisi oberta al SPD La tonalitat «centrista» que el canceller federal, Gerhard Schroeder, pretén imposar en el partit socialdemòcrata alemany i en el seu Govern ha agreujat les diferències entre els seus partidaris i els que es neguen a renunciar als pilars «tradicionals» de la socialdemocràcia. La victòria o derrota en les eleccions regionals, quatre d'elles per setembre, donaran arguments als dos «fronts». El sector «tradicionalista» argumenta que les tesis centristes de Schroeder provocaran la pèrdua massiva d'electors i els partidaris de «la tercera via» asseguren que el debat fa una impressió negativa de crisi interna.E.P.\nConvocat referèndum de concòrdia civil El referèndum sobre la «concòrdia civil» a Algèria ha estat fixat per al pròxim 16 de setembre, segons varen anunciar ahir a Alger fonts oficials. Des de l'arribada al poder del president Buteflika, la passada primavera, el màxim mandatari algerià ha fet passes cap a la pacificació del país intentant reintegrar en la societat els integristes islàmics que sota l'organització dels grups terroristes GIA i FIS han mantingut el país ran de la guerra civil, amb milers de morts, durant el darrer lustre. El referèndum servirà per saber si la població accepta l'excarceració dels membres del GIA i del FIS sense delictes de sang i que se li doni l'oportunitat al FIS per constituir-se com a partit polític.E.P.\nContinuen detencions d'estudiants La Policia iraniana continua la detenció de desenes d'estudiants, dels quals cinc es troben «desapareguts» fa 10 dies, segons va indicar ahir l'organització nord-americana de defensa dels Drets Humans, Human Rights Watch (HRW). Un comunicat d'HRW, amb seu a Nova York, parla de 77 estudiants empresonats o que han «desaparegut» després de la repressió empresa fa tres setmanes per la Policia. HRW cita el nom de cinc dirigents estudiantils que varen desaparèixer després d'una reunió realitzada el passat 23 de juliol: Amine Alipour I Kianuche Jahanpur (de la universitat d'Ispahan), Hamid Zarfiniya i Mehdi Fajrozadeh (de la universitat de Teheran) i Seyed Samad Mussavi (de Tabriz). E.P.\nIRAQ vol unir les nacions àrabs L'Iraq està disposat a mantenir un «diàleg profund i objectiu» amb tots els estats àrabs, sense excepció», va afirmar ahir el vicepresident iraquià, Taha Yassin Ramadà. «La política àrab de l'Iraq és clara, el país està disposat a un diàleg profund i objectiu amb tots els països àrabs, sense excepció, per reforçar les files àrabs i posar fi a les divisions», va declarat. Ramadà, que va rebre al secretari general del Partit del Treball egipci (oposició), Adel Hussein, va reiterar les seves crítiques contra els països àrabs que concedeixen facilitats militars a Estats Units.E.P.


Trobar feina per internet? | Blog de Cáritas Barcelona\nFormació i inserció laboral / 20/11/2018\nPublicat per: Montserrat Roger\nCada cop és més comú dur a terme la recerca de feina per Internet. T’oferim 10 recomanacions perquè puguis trobar l’oferta adequada.\nCal fer un treball de recerca, ja que tot i que hi ha cada vegada més portals que t’ajudaran a buscar feina, no cal apuntar-se a tots. Selecciona aquells que publiquin ofertes de feina que coincideixin amb el teu perfil professional. Hi ha portals d’ocupació públics i privats; genèrics i per sector d’activitat. ¡Detecta quins són els més indicats per al teu perfil i utilitza’ls!\nBuscar feina per internet és molt més ràpid i efectiu que fer-ho en persona, ja que, a través dels diferents portals d’ocupació existents a la xarxa, es pot arribar a moltes més empreses i ofertes de feina en molt poc temps. No obstant això, és fonamental que triïs bé on enviaràs la teva candidatura.\nSelecciona bé l’empresa i el lloc al qual vas a optar, amb l’objecte d’adaptar el currículum a aquest, de manera que una part del teu perfil i competències coincideixin amb els requisits del lloc de treball.\nUtilitza el mòbil\nCada vegada són més els portals d’ocupació que compten amb aplicacions específiques, apps, per a la recerca de feina des del mòbil. La personalització dels perfils amb geolocalització en els smartphones, permeten filtrar millor les ofertes d’ocupació que es reben a través dels sistemes d’alerta o subscripció. Utilitza el mòbil per trobar feina.\nUsa els metacercadors\nPer ajudar-te a buscar ofertes de feina, utilitza els metacercadors d’ofertes d’ocupació, que actuen en resposta a la teva cerca, com rastrejadors entre totes les webs especialitzades en la recerca d’ofertes o oportunitats de treball. T’estalviaràs temps i no se t’escaparà cap oferta!\nSi passes temps a les xarxes socials, pots utilitzar-les també per buscar feina. Pots aprofitar per fer nous contactes o bé participar en grups en els quals apareixen ofertes de feina. Les empreses valoren com una cosa positiva que els candidats siguin actius a les xarxes socials. Si cal, obre’t un perfil amb l’únic objectiu de buscar feina.\nFes servir les xarxes socials professionals\nLes xarxes socials professionals resulten de gran utilitat per ampliar la teva xarxa de contactes i augmentar així les teves possibilitats de trobar feina. Crea’t un perfil i podràs mostrar qui ets i què pots oferir.\nLa constància és un concepte clau en la recerca de feina, però encara més si parlem de fer-ho a través d’internet. Les empreses utilitzen habitualment aquests canals per la seva rapidesa, per això és molt important que diàriament revisis els portals d’ocupació que hagis seleccionat, per estar al dia i no perdre cap oportunitat.\nGrava un videocurrículum\nUna altra de les opcions eficaces d’utilitzar internet per buscar feina, és la de gravar un videocurrículum i penjar-lo a la xarxa perquè les empreses no només puguin veure el teu currículum, sinó que puguin sentir el teu desig, ganes i entusiasme per aconseguir aquest lloc de treball al qual postules.\nPer desgràcia la facilitat per accedir a internet i el poc control existent, fa que en alguns portals d’ocupació es publiquin ofertes d’ocupació falses. Sempre que vegis ofertes en què s’ofereix un salari molt superior al normal, la font de l’oferta no és fiable o coneguda, et demanen dades personals o bé detectes aspectes que no et semblen normals, no segueixis endavant.\nI molt important. Cuida la teva imatge digital!\nLa majoria de les empreses consulten les xarxes socials abans de prendre la decisió respecte a la contractació d’un candidat. Tingues actualitzat el teu perfil i cuida la teva imatge de marca personal. Evita fotos i continguts inapropiats.\nSi necessites acompanyament en la recerca de feina, pots contactar amb Feina amb Cor, un projecte d’inserció laboral que acompanya de manera intensiva i personalitzada a persones que no tenen feina.\nFeina amb cor trobar feina CV buscar feina buscar treball\nGerent del projecte Feina amb Cor. Ingeus.\n3.000 il·lusions… Llença’t!\nEscola Social: formació i xarxa a l’Hospitalet


ANTAVIANA FILMS A LA BERLINALE\n"Elisa y Marcela", "Staff Only" i "Cocodrilo", postproduïdes a Antaviana, seleccionades a la Berlinale\nUna de las grans cites cinematogràfiques de l'any com la Berlinale ha apostat en la seva 69ena edició per tres pel·lícules catalanes que han passat pels diferents departaments de postproducció d'Antaviana Films.\n"Elisa y Marcela" d'Isabel Coixet ha estat seleccionada en competició. El film està produït per Rodar y Rodar, Zenit TV, Lanube Películas i TV3-Televisión de Cataluña, i serà distribuïda a tot el món per la plataforma Netflix. El film es va rodar a 6k i va comptar amb l'assessorament d'Antaviana ja desde la preproducció.\nPer una altra banda, "Staff Only" de Neus Ballús es podrà veure a la secció Panorama. El film està produït per Ikiru Films, El Kinògraf, La Terraza Films and Turanga Films en coproducció amb Les Films Hatari, i compta amb Sergi López en el repartiment principal. Antaviana Films s'ha encarregat dels VFX i color de la simulació de la textura de les cintes DV que s'inclou a la pel·lícula.\nFinalment, el curtmetrate "Cocodrilo" de Jorge Yúdice i produït per Japonica Films es projectarà a la secció Generation 14Plus. Antaviana Films s'ha encarregat de la correció de color i la materització.


El Consell del Ripollès lloga una nau a empreses que creïn llocs de feina - Diari de Girona\nEl Consell del Ripollès lloga una nau a empreses que creïn llocs de feina\nL'equipament és al polígon de Campdevànol i el preu d'arrendament mínim és de 907,88 euros al mes\nLa nau que es posa a lloguer és al polígon de Campdevànol. c.c.ripollès\nLa nau que es posa a lloguer és al polígon de Campdevànol.\nEl Consell Comarcal del Ripollès vol seguir contribuint a l'activació econòmica dels municipis i, especialment, en aquelles activitats que aportin nous llocs de feina. És per això que ha decidit treure en arrendament una nau industrial que té en propietat al polígon industrial de Niubó, a Campdevànol.\nLa nau consta d'una sola planta amb una superfície de 500 metres. És un espai net i diàfan, sense cap paret divisòria interior ni cap cambra. El plec de condicions preveu puntuar especialment aquells licitadors que creïn llocs de feina associats a l'activitat que es dugui a terme a la nau. El preu d'arrendament mínim previst en els plecs de condicions és de 907,88 euros al mes, IVA no inclòs. Això representa 1,5 euros per metre quadrat. El contracte preveu una durada de cinc anys, segons informa el Consell en una nota.


27è Cros Intercomarcal Tremp 2012\nEl Patronal Municipal d'Esports de Tremp amb la col·laboració del Consell Esportiu del Pallars Jussà, organitzen el 27è Cros ntercomarcal Tremp 2012 que tindrà lloc el proper diumenge, 2 de desembre, al circuit de la zona esportiva del Joncar.\n27è Cros Intercomarcal Tremp 2012 - Llegir Més\nTaller de cuina sana per a festes\nAquest taller que organitza l'AECC tindrà lloc el proper 19 de novembre de les 15 a les 17h, al centre cívic Tarraquet de Tremp.\nTaller de cuina sana per a festes - Llegir Més\nMarató de Sang a Tremp\nEl Banc de Sang i Teixits, l'Associació de Donants de Sang del Pallars i l'Ajuntament de Tremp, amb la col·laboració d'un bon nombre d'entitats locals, organitzen una Marató de Sang que tindrà lloc el proper dissabte 17 de novembre, de 10h a 22h, al pavelló del Juncar.\nMarató de Sang a Tremp - Llegir Més\nTremp treu més profit dels aliments\nL’Ajuntament de Tremp lidera el projecte de voluntariat Treiem-ne més profit, a través del qual s’aprofiten els excedents alimentaris de diversos establiments comercials i s’ajuda un bon nombre de famílies amb dificultats econòmiques.\nTremp treu més profit dels aliments - Llegir Més\nProjecció dels curts guanyadors del Mostremp a Barcelona\nEl proper dijous 15 de novembre, a les 19,30h, es podran veure els 2 curtmetratges guanyadors en la primera edició de MOSTREMP a la Galeria Contrast de Barcelona.\nProjecció dels curts guanyadors del Mostremp a Barcelona - Llegir Més\nEntre en vigor el nou POUM\nAvui s'ha publicat al DOGC l'edicte referent a l'aprovació definitiva del nou Planejament Urbanístic del Municipi de Tremp (POUM).\nEntre en vigor el nou POUM - Llegir Més\n"Escriure en temps difícils", nova exposició a la Biblioteca\nLa Biblioteca pública Maria Barbal de Tremp acollirà del 8 al 24 de novembre l'exposició itinerant "Escriure en temps difícils" amb motiu del centenari del naixement de quatre escriptors: Avel•lí Artís-Gener, Josep Ferrater Mora, Pere Calders i Joan Sales.\n"Escriure en temps difícils", nova exposició a la Biblioteca - Llegir Més\nSessió plenària del mes de novembre\nS'ha convocat el Ple per al dimecres 7 de novembre a les 13h.\nSessió plenària del mes de novembre - Llegir Més\n"El Pallars il·lumina Catalunya", a Barcelona\nDes d'avui, 7 de novembre, ja es pot visitar a la Sala Ciutat de l'Ajuntament de Barcelona l'exposició itinerant "El Pallars il·lumina Catalunya".\n"El Pallars il·lumina Catalunya", a Barcelona - Llegir Més\nQuiosc Gallery exposa al Room Art Fair#2 / Madrid\nLa galeria de Tremp tindrà una cambra a la Room Art Fair#2 on es podrà veure l'obra d'alguns dels seus artistes.\nQuiosc Gallery exposa al Room Art Fair#2 / Madrid - Llegir Més\n11a. Fira del Codony\n11a. Fira del Codony - Llegir Més\nEspectacle del Mag Lari\nS'han esgotat les entrades per veure l'espectacle del Mag Lari "Somriures i màgia"\nEspectacle del Mag Lari - Llegir Més\nJa tenim guanyadors del Ral·li Fotogràfic 2012\nJa tenim guanyadors del Ral·li Fotogràfic 2012 - Llegir Més\nNova estació meteorològica automàtica (EMA) a Tremp\nDes del 22 d’octubre es poden consultar les dades meteorològiques d’una nova EMA instal·lada al municipi de Tremp\nNova estació meteorològica automàtica (EMA) a Tremp - Llegir Més\nTremp, municipi capdavanter en gestió de la resiliència\nL'Ajuntament de Tremp ha col·laborat amb l'empesa OptiCits, empresa filial de l'Institut Químic de Sarrià (Universitat Ramon Llull), en el desenvolupament d'un projecte de millora de la resiliència urbana. Aquest projecte opta al premi COMANA a la Sostenibilitat de municipis petits i mitjans, un guardó per distingir les millors iniciatives locals a favor de la Sostenibilitat.\nTremp, municipi capdavanter en gestió de la resiliència - Llegir Més\nAvui, dijous 25 d'octubre, es tallarà el subministrament d'aigua de les 16,00 a les 17,00h.\nTall d'aigua - Llegir Més\nEl Mag Lari porta el seu espectacle "Somriures i màgia" a Tremp\nL'espectacle tindrà lloc el proper dissabte 3 de novembre, a les 22,00h, a l'Espai Cultural La Lira.\nEl Mag Lari porta el seu espectacle "Somriures i màgia" a Tremp - Llegir Més\nActe de reconeixement al General Maldonado\nEl divendres 26 d'octubre, a les 20,30h, tindrà lloc a la sala de Plens l'acte de lliurament de la distinció de Fill Adoptiu de Tremp a Emilio Fernández Maldonado, militar i escriptor.\nActe de reconeixement al General Maldonado - Llegir Més\nMés d'un miler de persones visten l'exposició "El Pallars il·lumina Catalunya", a Tremp\nEl dia 7 de novembre s’instal·larà a la Sala de la Ciutat, a Barcelona.\nMés d'un miler de persones visten l'exposició "El Pallars il·lumina Catalunya", a Tremp - Llegir Més\n"Entre valls plenes de música"\nEl proper 26 d’octubre, a les 19:00h, tindrà lloc la presentació del llibre de Josep M. Tarrat "Entre valls plenes de música. Memòries del baster i acordionista de Toralla", de Pagès editors.\n"Entre valls plenes de música" - Llegir Més\n« 20 elements anteriors 20 elements següents » 1 ... 54 55 56 57 58 59 60 61


L'Informatiu - Les treballadores del SAD mantenen les dues jornades d'aturades parcials el 2 i 3 de novembre\nLes treballadores del SAD mantenen les dues jornades d'aturades parcials el 2 i 3 de novembre\nLes treballadores del Servei d'Atenció Domiciliària (SAD) del Consell Comarcal del Vallès Occidental mantenen les dues jornades d’aturades parcials en defensa de les seves condicions de treball. Aquestes aturades seran el 2 i 3 de novembre de 9 a 13 h. Les treballadores es manifestaran dimarts a partir de les 9.30h a les portes del Consell Comarcal del Vallès Occidental.\nEl SAD dona servei a dotze municipis de la comarca, entre ells Santa Perpètua, i atén 736 persones. Un total de 134 treballadores familiars i 28 auxiliars presten servei a aquests municipis.\nEl Comitè d’Empresa de People Plus Innovation, l'empresa concessionària del SAD, ha mantingut negociacions amb la direcció aquesta setmana, però han estat infructuoses. Segons CCOO, l'empresa s'ha mostrat inflexible en tots el punts.\nLa representant legal de les treballadores del SAD, María Ángeles Pérez, ha explicat que els tres punts principals de la proposta són l'elevada contractació a temps parcial, la dolenta planificació del servei i la manca de formació.Pérez ha afirmat que la manca de planificació dels serveis afecta directament a les persones usuàries a les que no s'avisa de canvis de personal o d'horari o se les deixa sense servei.\nCCOO considera que el Consell Comarcal, com a titular del servei, hauria d’haver estat més diligent en les seves actuacions respecte l’empresa. I recorda que se li va traslladar les situacions viscudes, especialment en pandèmia, les vulneracions laborals i el incompliment del plec de condicions per part de l’empresa. Les treballadores del SAD faran vaga els dies 2 i 3 de novembre.\nEl Consell Comarcal vetllarà pel compliment dels serveis mínims del SAD que són del 33%, com va determinar el Departament de Treball de la Generalitat de Catalunya, segons ha informat l'organisme.\nEls darrers dies el Consell Comarcal ha participat en la mediació entre empresa i treballadores del SAD per intentar evitar la vaga parcial plantejada pels propers dies i contribuir a trobar punts d’acord entre les dues parts. Tot i que es va poder desconvocar la vaga prevista per aquesta setmana passada, es manté l’aturada parcial convocada pels propers dimarts i dimecres.\nFoto: Protesta de les treballadores del SAD a la plaça de la Vila l'estiu de 2020 / L'Informatiu


El foment de la lectura serà el tema de la VIII edició de les jornades formatives Encontre d’Ensenyants • Calendari i programa.\nTags: Escola Valenciana, Lectura, Muro, Trobades 2016\nEl foment de la lectura serà el tema de la VIII edició de les jornades formatives Encontre d’Ensenyants organitzada per La Coordinadora per l’Escola Valenciana de l’Alcoià-Comtat. Les ponències i tallers seran reconegudes amb crèdits de formació docent pel CEFIRE (Centre de Formació del Professorat de la Generalitat Valenciana) i la Conselleria d’Educació.\nLa primera cita serà divendres 23, a les 17:30 h, amb Laia Gutiérrez, qui ens parlarà sobre “Intel·ligències múltiples i rutes emocionals” en la lectura. Es presentarà un projecte que vol demostrar que una ruta lingüística i literària amb l’ús de les TIC pot ser un instrument motivador. Després serà el torn de Joan Portell, pedagog, editor, escriptor i crític literari, per parlar de la influència de l’entorn familiar i escolar per adquirir l’hàbit lector. I acabarem el divendres amb el taller d’empatia socioeducativa, a càrrec de Sílvia Nadal.\nDissabte 24, començarem a les 10:00 amb la presentació del manual Història de la Literatura Infantil i Juvenil Valenciana, de Francesc Gisbert. Continuarà amb el taller d’Anna Ballester, “Poemania: un taller de poesia”. I per últim, serà el torn de la bibliotecària Dolors Insa, amb “Tècniques per a dinamitzar la biblioteca escolar”.\nPer poder obtindre crèdits de formació cal enviar un correu a coordinacio@trobadesalcoiacomtat.cat amb nom, cognoms, centre educatiu i telèfon. L’assistència està oberta al públic.


Els pagesos del cava convoquen una protesta pels preus del raïm\nSerà aquest dimecres a les 11h del matí davant la seu de l'Incavi a Vilafranca del Penedès\nUnió de Pagesos, Joves Agricultors i Ramaders de Catalunya i l’Associació de Viticultors del Penedès han decidit passar a l’acció per protestar pels preus del raïm d’aquesta campanya que està a punt de començar. Tal com explicàvem a Vadevi, aquesta verema es presenta especialment complicada pels pagesos de la comarca del Penedès i per tots els que fan raïm per cava arreu de Catalunya.\nPer això han convocat una concentració per aquest dimecres a les 11h del matí a la Plaça de l’Àgora a Vilafranca del Penedès davant la seu de l’Incavi on es llegirà un manifest de protesta pel “preu ruïnós del raïm d’aquesta verema”.\nRafael Ramon, el coordinador comarcal d’Unió de Pagesos de l’Alt Penedès explicava en declaracions a Vadevi, que la subsistència del pagès cada vegada és més complicada “cada cop més treballem amb agricultura ecologica i integrativa, el que vol dir raïm de més qualitat, amb rendiments més baixos i el que ens ofereixen són preus que s’han abaixat un 28%. No té sentit”.\nRamon creu que aquesta protesta ha de servir com a toc d’atenció, “per mostrar fins a quin punt el problema és greu però també per recordar a les administracions que els viticultors també existim. La DO Cava depèn de Madrid, però l’Incavi als viticultors no ens ha fet molt de cas i en canvi sabem que sí que s’ha reunit amb cellers”.\nEs preveu doncs una campanya difícil, primer pels preus baixos, però també per la reducció del nombre de quilos que els cellers estan disposats a comprar. Els convocants fan una crida a la mobilització tot recordant que “amb aquest preus no tenim futur”.


Portes obertes a… l’escola supermercat? |\nPortes obertes a… l’escola supermercat?\nActualitzat el dia: 12/06/2017\nL’escola no ha de ser perfecta, ha de ser sincera. Caldria que les famílies també ho fóssim. En funció de com omplim aquest cistell de la compra tindrem una societat o en tindrem una altra.\nArribada l’hora, una munió de famílies ens apilonem a l’entrada de l’escola esperant amb impaciència la jornada de portes obertes que ens traurà de tots els maldecaps. Molt amablement som acompanyats a entrar per començar la visita.\nEn creuar la porta, a mà dreta, trobem una aula anomenada Flipped Classroom, just al costat una altra amb tarima. Més enllà un professor ens explica el llibre que faran servir i la importància dels deures a casa. A l’aula del costat no posen deures. Mentre que a la (B) sí, però només una mica. A la (C) es treballa per projectes, sense llibres. La porta corredora ens indica que entrem a una “aula diàfana” on pots escriure a les parets, moure el mobiliari, seure al terra i organitzar-te com vulguis. No hi ha matèries, ni horari. O sí, però…no, però…sí.\nDeixem la planta baixa i pugem al primer pis per trobar una aula amb un 10% d’immigrants, a l’altra amb un 20%. I a l’última, un 85%. També ens presenten els profes hipermotivats i els cremats pel sistema. A la cantonada, una mica més apartats, hem vist els profes sindicalistes i els rebotats per no poder trobar feina a la uni o a l’empresa.\nEl lineal principal, però, era a l’entrada del centre. A l’alçada dels ulls, ple de trofeus com la placa d’Escola Verda, d’Escola Nova, de l’UNESCO… Diferents premis i un rànquing de centres.\nAra que hi penso… no recordo si ens han dit que les bates són de Comerç Just, els mobles amb certificat FSC i la Cantina Eco per allò de l’excés de greixos i sucres. Tampoc recordo si tenen compte a la banca ètica. O si el Decret d’autonomia els ha permès contractar empreses sostenibles d’electricitat i un servei de menjador amb productes de proximitat. El més divertit ha estat quan, sense voler, han obert un armari ple dels netbooks que ja ningú recorda. Mentre algú pronuncia el nom de l’artista de l’invent.\nFinalitzada la visita, les famílies volem omplir el cistell amb els millors productes, però cal estar molt atents a la lletra petita de l’etiquetatge i no enlluernar-nos per l’embolcall. Marxem cap a casa amb el lícit imaginari que els nostres fills tindran la millor educació i podran accedir a una feina qualificada, que els permetrà comprar una casa unifamiliar amb piscina i viatjar molt.\nEntenc que aquest reguitzell de demandes sigui important, però no n’hi ha prou. Cal canviar la mirada i el compromís, dins i fora de l’escola. ¿L’objectiu és escollir una societat del melic que mira per ella i trepitja l’altre? ¿Una societat hiperintel·ligent per viure a la Lluna, mentre destrueix la Terra? ¿O una societat que reflexiona, transforma i avança en igualtat de condicions?\nLa presentació ha estat amable, lleugera i sabedora de la importància del moment. Conscients que l’escola no pot esdevenir un supermercat d’articles a la carta.\nRevista AULA. De Innovación Educativa. Núm.262 – Juny 2017 (Infantil, secundaria) (CAST)\nRevista GUIX. Elements d’Acció Educativa. Núm.435 – Juny 2017 (Infantil 0-6) (CAT)


▷ ⭐Definició de varietat⭐ - Significat, Exemples i Sinònims\nelcorrector.cat » Definició de varietat\nDefinició de varietat\nara pots veure La definició i bastants exemples de com utilitzar la paraula varietat, en aquesta col·lecció de rectificacions ortogràfiques pots veure com es pot usar en un context real aquesta paraula i utilitzar un dels sinònims que et recomanem de la llista completa que trobaràs aquí a més pots veure la seva Definició perquè et sigui moltíssim més fàcil entendre què significa varietat.\nCoexistència o successió de coses o de qualitats diferents.\nEspectacle compost de diverses atraccions o peces que no tenen un lligam entre elles.\nGrup que es pot distingir dintre el conjunt dels animals, les plantes, els fongs o els bacteris d’una mateixa espècie, atenent a certs caràcters que no són comuns a tots els individus de l’espècie.\nConjunt d’individus d’una espècie mineral, que es caracteritzen perquè presenten una propietat física notable que els diferencia de la resta d’individus de l’espècie mineral en qüestió.\nEn mat., generalització en dimensions arbitràries dels conceptes de corba i de superfície.\nÚs específic que es fa d’una llengua d’acord amb la procedència geogràfica, històrica o social dels parlants o amb la funció comunicativa, i que es caracteritza per una determinada concurrència de variants lingüístiques.\n¿Cóm es diu varietat en castellà? / ¿Cómo se escribre y se dice varietat en catalán?\nSi vols saber com es diu en espanyol varietat has de entendre que la seva traducció és varietat pots veure en la nostra lloc web més exemples en català perquè et sigui més fàcil contextualitzar-la en espanyol.\nExemples de com utilitzar varietat\nA la resta de la comarca també hi ha espais de gran interès natural, una varietat de paisatges i entorns que ens permeten passar, en poc espai de temps, d’ambients alpins al pre-pirineu més sec i aromàtic.\nFermentació a una temperatura de 23 a 25 ° C i 1 maceració de 8 a 15 dies depenent de la […] maduresa de cada varietat de Raïm.\naquesta obra de varietats inclou números còmics i de ball.\na Catalunya hi ha una gran varietat de paisatges.\nla clementina és una varietat de mandarina molt sucosa.


Jaume Puig: «Amb 'El Veler Magenta' volia fer una paròdia de novel·la negra» - Diari de Girona\nJaume Puig: «Amb 'El Veler Magenta' volia fer una paròdia de novel·la negra»\nL'escriptor de Blanes presenta l'obra guanyadora del premi Just Manuel Casero\nL'advocat i escriptor Jaume Puig va afirmar ahir que, amb la seva nova obra El Veler Magenta (Empúries), guanyadora de la XXXVI edició del Premi de Novel·la Curta Just M. Casero que es va lliurar a Girona durant les Fires de Sant Narcís, volia fer «alguna cosa similar a una paròdia de novel·la negra».\nLa novel·la, que transcorre en 24 hores, narra un dia de la vida d'Abel, un filatèlic barceloní vidu que observa el món des d'una distància escèptica fins que, el dia que compleix 60 anys, l'atzar fa que caigui a les seves mans el segell més exclusiu i valuós del món: «el Veler Magenta».\nAquest segell existeix realment i va circular per la Guaiana britànica durant la segona meitat del segle XIX, però va començar a guanyar valor quan es va deixar d'usar, irònicament, a causa de la seva mala qualitat d'impressió.\nD'aquest segell, d'un centau i imprès en negre sobre paper magenta, només es conserva un exemplar, que va ser subhastat per la casa Sotheby's de Nova York el 2014 i adjudicat per 9,5 milions de dòlars.\nPuig (Blanes, 1962) va assegurar que el Veler Magenta té un paral·lelisme amb la vida humana: «Tant el segell com nosaltres som insignificants, però el fet de ser únics ens fa creure que tenim molt valor».\nL'autor va advertir que, encara que la novel·la té tints del gènere negre, aquesta no era la seva intenció, sinó fer «una cosa similar a 'una paròdia' de novel·la negra».\n«Em preocupava que els lectors poguessin pensar que és una novel·la negra, per això li vaig donar un cert to d'ironia, per posar distància», va indicar Puig.\nL'escriptor va reconèixer que se sent «còmode» escrivint novel·la curta i que no té un guió abans de posar-se a escriure, ja que considera que seria «avorrit» saber el final des del primer moment: «Vaig prenent notes mentre escric, però no acostumo a decidir què passarà fins al final de cada capítol».\nA l'acte de presentació de la novel·la, celebrat a la Llibreria La Central de Barcelona, hi van assistir l'editor d'Empúries Josep Lluch, i Guillem Terribas, de Llibreria 22, organitzadora del Premi Just M. Casero.\nJa al vespre, la novel·la es va presentar a la Llibreria 22 de Girona en un acte amb Josep Campmajó, premi Casero de 2009, i els mateixos Josep Lluch i Guillem Terribas.\nLluch, per la seva part, va definir la novel·la de Puig com «una comèdia pulcra i continguda» i va destacar que la filatèlia és un món poc conegut per la gran majoria de gent.


Tornar al Llistat de les companyies Cristianes\nColors Oficials: Pantalons Rojos amb franja Negra, Camisa Blanca i Jaquetilla i Jupetí Negre, tot això en vellut amb botes camperoles, manta amb Borles i faixa negra.\nPeça musical de la Desfilada: Sempre han sigut els Pasdobles, i el més característic Paquito el Chocolatero, encara que també s'utilitza Pepe Antón, Amparito Roca, Ragon Falez, etc..., així com molts pasadobles propis.\nBanda de Música: La Banda des de fa anys és els “Belics” de L’Alcudia (València)\nActes als quals Acudeix o Participa: El nostre acte més característic que existeix des dels principis de la Festa és la Partida de Contrabandistes, acte en el qual traiem 4 Barques i té una ambaixada amb el nostre nom, com és l'Ambaixada de Contrabandistes. Aquest acte compta amb una Comissió dins de l'Associació de Santa Marta dedicada exclusivament a ell, i en aquesta comissió s'involucra gent de la nostra companyia.\nPenyes: Tenim només la penya “L’Estraperlo”.\nCapitans i Reyes: El Capità en les pròximes Festes serà Sr. Juan Muñoz i en les passades va ser Pedro García. Els quatre últims Reyes han sigut Andrés Planells, Jaime Escrich, Vicente Cantó, Jaime García i la pròxima serà Reina serà María Muñoz.\nLocal i Muntatge: La Companyia té el seu Local en la posterior del Carrer Colón 72-74, en els baixos de l'Edifici *Eman i instal•la durant les Festes una Carpa al carrer adjacent per a la festa de mig-dia i de nit.\nSistema d'Organització: La Companyia té una sèrie de comissions, com són Muntatge de Caserna, Comptabilitat, Personal, Cuina, Beguda, Banda, Desfilada, Partida i representant en l'Associació, que actualment exerceixen amb gran ofici Javier Lloret. Les componen gent de la Companyia que desinteressadament treballa durant tot l'any perquè les Festes siguen possibles, en aquesta Companyia com ocorre en tantes altres amb una labor encomiable.\nHistòria de la Companyia: Des de l'any 1967 es van fer càrrec de la companyia gent com Juan Muñoz, Jaime García, Andrés Planells, Vicente Cantó, Vicente Segrelles, Batiste Orquin, Miguel Baldó, Paco Llinares “Solera”, Manolo Blanco i uns altres, alguns dels quals encara hui continuen acompanyant-nos. Gràcies a l'encomiable labor de Jaime García Guia, durant els anys 80 amb els joves en aquella època de la companyia, la majoria fills dels anteriorment nomenats es van aglutinar en una Agrupació de 7 penyes que formaven la Companyia, amb càrrecs rotatius cada any i l'any del Regnat de Vicente Cantó (1998) ens unim tots en la Companyia dirigits per Andrés Planells i el seu Equip per a treballar units tots els joves en pro de la Cia. Contrabandistes i així seguim fins hui.\nPersonatges a Destacar: Cal destacar molt especialment la labor de gent com Juan Muñoz i tot el seu grup d'amics, i molt especialment a Jaime Garcia Guia, que van saber portar la Companyia quasi 30 anys, mantindre units als fills i joves de la Cia. i més tard cedir-los el comandament de la Companyia amb una total normalitat i plena confiança. També destacar la labor de diversos dels nostres membres com és Javier Lloret, que des de la responsabilitat, ha ostentat el càrrec de Secretari de l'Associació de Santa Marta molts anys, Pepe Llinares que ha sigut President de l'Associació o Analia Lloret en el seu càrrec de Vicepresidenta, Maria Muñoz com a Ambaixadora Contrabandista, i molts altres companys/as… i que no fa més que corroborar el compromís d'aquesta Companyia amb les Festes en tots els nivells. I com no, recordar-nos també de Contrabandistes com Batiste Orquin, Antonia Ronda, Jaime Escrich, Andrés Planells Palao, Kiko Serrano, Paco Llinares, Paquita Lloret i d'altres, que des del cel ens acompanyaren sempre amb el seu mocador de Pigues al coll.\nVestit de Batalla: Pantalons Rojos amb Franja Negra, camisa blanca, jupetí negre brodat amb una Navalla i un Trabuco a l'esquena i flors, faixí negre i mocador roig a pigues blanques i les dones amb la seua falda de Pigues i Brusa Negra.


La entrada de colomins serà a partir del 1 de Març a 31 de Maig.\nAquest Derby activa el dret d'admisió de persones i colomins. ( Es un Derby sense finalitats economiques, es un Derby per gaudir d'aquest hobby, i com organitzador, no estic disposat a patir per questions alienes al Derby.)\nEls colomins seran entregats en persona, o enviats mitjançant agencia de transports a la direcció:\nPep Vives - MRW Reus –\nC/ Poeta Vicent Andres Estelles, 2\nEs faran recollides gratuites a qualsevol punt mentre hi hagi un mínim de 20 colomins per recollir.\nEl preu d'inscripció es de 30,00 € per colomí.\nPer cada colomi inscrit es podra afegir un de reserva.\nCada 5 colomins inscrits ( sense comptar els reserves ), un colomi gratuit.\nEquips 5+5 reserva + 1 gratuit. 150,00€\n1 colomi - 30,00€\n2 cololims - 30,00€ *** 1 es reserva ***\n3 cololims - 60,00€ *** 1 es reserva ***\n4 cololims - 60,00€ *** 2 es reserva ***\n5 cololims - 90,00€ *** 2 es reserva ***\n6 cololims - 90,00€ *** 3 es reserva ***\n7 cololims - 120,00€ *** 3 es reserva ***\n8 cololims - 120,00€ *** 4 es reserva ***\n9 cololims - 150,00€ *** 4 es reserva ***\n10 cololims - 150,00€ *** 5 es reserva ***\nEl propietari sols haurà d'activar els coloms reserves en el cas que arribi a les tres ultimes soltes puntuables per AS Colom amb tots els altres colomins inscrits. En el cas que el propietari no el volgués activar, podrà ser activat per un altre participant, que passaria a ser el beneficiari de tots els premis que aquest colom aconseguís. Si no es fes cap activació el colomí passara a participar en el nom del Derby, això si, renunciant a tots els premis i classificació, i sent el Derby el que es quedarà amb el 100% de la subhasta per sufragar els gastos del colomi.\nEn el cas de que un colomi no pasi la fase d'adaptació i no arribi a la primera solta d'orientació, al propietari tindrà una inscripció gratuita per el Derby 2021, sempre que hagi gastat l'opció del colomí reserva o no tingui colomí reserva.\nEl pagament s'haurà de fer en el moment de l'entrega dels colomins, així com el títol de propietari.\nEn el cas d'enviament, es podrà fer una transferència a compta bancària acordada amb l'organització.\nTot colomí que el 30 de Juny no s'hagi realitzat el pagament, no serà donat d'alta com a participant.\nEl preu per inscripció inclou:\nGestió total del derby\nDesparasitar , vacunar i anellat electrònic.\nEl menjar, cures i soltes\nInformació regular al participant\nManteniment actualitzat de la web del derby\ngrup whatsapp Derby 2020\nPlaca o detall commemoratiu a tots els participants\nDinar el dia del Derby , aperitiu i beguda.\nEsmorçar el dia de la Subasta.\nEls coloms que participin en nom del Derby ( coloms de altres edicions del Derbys ), no tenen dret ni a premis, ni compten per la classificació final. En el cas de ser subastats, el 100% es per la organització.\nEn el moment de la recepció dels colomins s'haurà de fer entrega del seu titol de propietat, i es recolliran les dades del participant per a mantenir-ho informat durant el derby.\nEls equips hauran de determinar un responsable o interlocutor, que serà el que serà informat i a qui, en cas de premis, se li entregarà per complert el premi.\nAquest derby te com principal finalitat, treure el millor de cada colomi, aixi que l'organització decidirà en cada moment quins coloms estan en condicions de fer volar, tant entrenos com curses.\nQualsevol norma no contemplada o que causi dubte, quedarà a decisió de l'organització.


Vicenç Navarro forneix dades i raonaments contra els arguments de la classe dominant | Assemblea d'Esplugues\nVicenç Navarro forneix dades i raonaments contra els arguments de la classe dominant\nVicenç Navarro ha estat aquest vespre a l’IES Severo Ochoa, al barri de la Plana (Esplugues de Llobregat). La xerrada, organitzada per l’Assemblea d’Esplugues, ha omplert la sala d’actes de l’Institut.\nVicenç Navarro, nascut el 1937, ha començat la intervenció amb un repàs biogràfic. Els records del temps com a metge al Somorrostro, el llarg període d’exiliat a Suècia i als Estats Units, les contribucions fetes en el camp de la política sanitària (per exemple, amb la Unitat Popular a Xile, o amb els projectes d’assistència sanitària universal de l’Administració Clinton), el retorn a Catalunya, han servit per il·lustrar quelcom que Navarro considera fonamental. No es pot entendre la situació actual del nostre país sense fer referència a l’impacte de la dictadura feixista, o a la forma que adoptà la transició a la democràcia. És aquest passat el que explica les deficiències del sistema democràtic (començant pel propi sistema electoral), la manca de pluralitat dels mitjans de comunicació o el pes enorme dels poders financers-empresarials.\nA partir d’això, Navarro ha presentat alguna de les xifres que més han de fer pensar. La renda per càpita a Espanya se situa en el 94% respecte de la mitjana del nucli de la Unió Europea (l’Europa dels Quinze), i la de Catalunya arriba al 110%. En contrast, el nivell de despesa social se situa, respectivament, en el 72% i el 73%. Així, si en els països escandinaus, un 25% de la població treballa en els sectors d’atenció a les persones (majoritàriament, com a treballadors públics), la xifra es redueix al 9% en la mitjana espanyola i al 7% en el cas català. Aquest dèficit és al darrera de la descomunal xifra de desocupació (que voreja el 20%).\nNavarro coincideix en la necessitat de reduir els dèficits públics. Discrepa, però, dels que consideren que la solució són les retallades en la despesa pública. Considera que allò que cal és augmentar la pressió fiscal als més rics. Així, si la pressió fiscal d’un treballador a Espanya se situa en el 78% de la que rep un treballador a Suècia, aquest percentatge baixa al 2% quan hom compara la pressió que reben les grans fortunes. Per Navarro és essencial una anàlisi de classe per entendre aquests fenòmens. Lluny de la visió típica de classe basada en els ingressos, Navarro recorda que la polarització es troba entre la burgesia financera i empresarial i la classe treballadora, entre mig de les quals queden la petita burgesia i les classes intermitges. Il·lustrant-ho com a exemple, ha recordat que les diferències de classe es manifesten en l’esperança de vida: la de la burgesia supera en 10 anys la de les capes treballadores més intensament afectades per l’atur.\nLa darrera part de la intervenció, i bona part del debat posterior amb el públic, ha girat al voltant de les eleccions del 20-N. Navarro ha fet una crida a participar-hi donant suport a les diferents formacions d’esquerres, i ha considerat desencertades les crides a l’abstenció, al vot en blanc o al vot nul. Per Navarro, aquesta és una qüestió de pragmatisme, i ha insistit en el fet que no s’ha d’interpretar el vot com una adhesió incondicional a una formació política. I és que, per Navarro, la qüestió central rau en la capacitat de mobilització, per tal de fer possible una alternativa social que creï benestar i ocupació.\n← La necessitat de polítiques alternatives per crear ocupació i benestar\nNova localització per a l’Assemblea General dels dilluns →


El cos i la felicitat\nA partir del cos es creen el caràcter i les sensacions\nNomés veiem el cos com una guia de bellesa personal\nActualitzada 11/01/2017 a les 19:16\nEl filòsof existencialista Merleau Ponty anomenava al cos subjecte encarnat, considerant-lo una espècie de plataforma d’expressió a través de la qual es mostra la personalitat interna de l’individu. Ponty va ser dels primers intel·lectuals del segle XX que va des-cosificar el cos i li va donar el paper d’ésser viu, d’ésser pensant. Fins aleshores, el coneixement acadèmic del moment veia el cos com un objecte i el tractava com a tal.\nPonty, que havia fet diferents viatges a cultures i pobles indígenes, va observar que pels antics el cos era sagrat, un ésser que estava connectat amb la ment i l’esperit de l’univers, i que tenia com a funció per a l’humà ser el mitjà d’existència en aquest plànol. Per això, el cos era una eina per programar la ment de creences i emocions, i d’aquesta forma enviar ordres a l’Univers esperant la creació de realitats.\nEn la nostra cultura occidental el cos està desaprofitat. Hi ha molt poc treball conscient des del cos. Només l’utilitzem o el veiem com una guia de bellesa personal, creença establerta per aquest sistema capitalista. No fem ús del cos des de la perspectiva de creixement personal. Sabies que jugant i exercint el cos d’una forma determinada pots manegar la ment humana i tot el sistema emocional? Tu, a través d’un entrenament diari del cos, crees el teu caràcter i les teves sensacions, generant un estat d’ésser diari. No perdis el temps, mou el teu cos amb sentit!\nExercici a fer\nCada dia durant un mes fes els següents moviments i gestos físics amb el cos i les seves parts. Pots acompanyar-ho amb paraules. Cada moviment té un sentit. Primer, somriu 5 minuts davant del mirall (diversió i alegria). A continuació, salta amb les cames juntes vint cops seguits (activar energia / dinamisme), balla una cançó i canta (alegria), crida obrint els braços (treure emocions negatives), camina amb el pit cap a fora i esquena recta (autoestima alta), i donat 10 aplaudiments, 10 petons i 10 abraçades a tu mateix (auto-felicitació / autoestima alta).


La UEFA suspèn el procediment contra Barça, Madrid i Juve fins a «nou avís» - Regió7\nLa UEFA suspèn el procediment contra Barça, Madrid i Juve fins a «nou avís»\nL'organisme ha emès un comunicat informant de la paràlisi de l'expedient\nMadrid | 09·06·21 | 20:30\nSeu de la UEFA a Nyon Arxiu, EP\nLa UEFA va anunciar aquest dimecres la decisió del Comitè d'Apel·lació independent de "suspendre fins a nou avís" el procediment disciplinari contra Reial Madrid, FC Barcelona i Juventus arran del projecte de la Superlliga europea de futbol.\n"Després de l'obertura d'un procediment disciplinari contra el FC Barcelona, la Juventus FC i el Reial Madrid CF per una possible violació del marc legal de la UEFA en relació amb el projecte de l'anomenada "Superlliga", l'Òrgan d'Apel·lació de la UEFA ha decidit suspendre el procediment fins a nou avís", diu l'organisme que regeix el futbol continental en un comunicat.\nEl passat 18 d'abril, a mitjanit, 12 dels clubs més grans d'Europa, amb Florentino Pérez com a president, van anunciar la creació d'aquesta Superlliga. No obstant això, davant la reacció de la UEFA, la FIFA, les Federacions, les Lligues i fins i tot diversos aficionats, els equips fundadors van anar abandonant el projecte; tots menys Madrid, Barça i Juve.\nLa UEFA va acceptar el penediment d'aquests nou clubs, però a finals de maig va anunciar l'obertura d'un expedient als altres tres. L'organisme presidit per l'eslovè Aleksander Ceferin estudiava la possible il·legalitat del projecte, i sancions esportives i econòmiques.\nNo obstant això, aquest dimecres, la UEFA ha decidit suspendre el procediment, aguantant així blancs, blaugranes i 'bianconeri', els quals els últims dies havien rebut l'empara de la Justícia tant a Espanya com a Suïssa, davant possibles sancions.\n"La UEFA prendrà totes les mesures necessàries, en estricta conformitat amb la legislació nacional i de la UE, perquè el Comitè d'Apel·lació de la UEFA estigui en condicions de reprendre el procediment disciplinari al més aviat possible", acaba el comunicat aquest dimecres de la UEFA.


CAIRE-EF: Guia per a la gestió de la diversitat religiosa als centres educatius\nGuia per a la gestió de la diversitat religiosa als centres educatius\nL'ús del vel que tapa la cara, com el burca, pot interferir en l'aprenentatge i la intercomunicació de les persones. Aquest és un dels aspectes que recull la nova guia per a la gestió de la diversitat religiosa als centres educatius, que acaba de publicar la Generalitat de Catalunya. En canvi, la guia recomana respectar el mocador que cobreix el cap, ja que deixa la cara al descobert. Aquest document servirà de guia als centres escolars on s'apleguen alumnes de diferents religions. (3cat24.cat)\nAquesta publicació exposa la normativa que cal seguir i criteris per a la seva aplicació. Aborda les festes religioses en els centres, el vestuari i l’ús de símbols, l’alimentació als menjadors escolars i les matèries del currículum escolar. L’objectiu d’aquesta guia és oferir orientació i suport a totes les persones que gestionen la diversitat religiosa i les pràctiques concretes que se’n deriven en l’àmbit de l’educació. Per tant, va dirigida als professionals dels centres educatius, tot i que també resulta d’interès per a la resta d’agents que intervenen en aquest àmbit: famílies, alumnat, autoritats educatives, així com també les comunitats religioses.\nLa guia s’estructura en quatre parts: recull la legislació més rellevant en la matèria, ofereix uns principis d’actuació que poden servir per orientar en diversos moments les qüestions relacionades amb la diversitat religiosa, exposa recomanacions sobre quatre àmbits i presenta sintèticament els trets més rellevants de les confessions religioses presents a Catalunya.\nPer a l’elaboració d’aquesta guia, la Direcció General d'Afers Religiosos ha comptat amb un estudi previ del grup de recerca Investigacions en Sociologia de la Religió (ISOR), així com la col•laboració dels pedagogs Joan Canimas i Francesc Carbonell, i també dels responsables de diverses entitats religioses.\nUs podeu descarregar la guia en aquest enllaç:\nPublicat per PAIRE a dijous, d’octubre 21, 2010\nEtiquetes de comentaris: Educació i Immigració, recursos Interculturalitat


Les 400 cases del Patronat Municipal estan totes ocupades, la majoria per persones en situació de pobresa sobrevinguda\nAl tancament de 2021, el preu del lloguer es va incrementar un 3% a Palma. ISMAEL VELÁZQUEZ\nPalmaL'elevada demanda d'habitatge públic a Palma fa que hi hagi molt poc moviment entre les places del Patronat Municipal de l'Habitatge. A hores d'ara, les 400 cases que té estan totes ocupades –tret de 9, on s'estan fent obres de millora – i durant el 2021 es van poder adjudicar 16, mentre que el 2020 la xifra va ser només de 9. Així i tot, aquesta xifra encara no arriba a les 21 de 2019.\nTruyol ha argumentat que "el 2020 només es van adjudicar 9 –en part– pel context d'aquell any", atès que "una de les mesures que es van prendre va ser aturar els desnonaments per les famílies que estaven en situació de vulnerabilitat". Així, un factor va ser que "hi va haver menys desnonaments" i, per tant, menys adjudicacions relacionades a aquests, ha apuntat la regidora. "Gràcies a les gestions que s'han fet, s'han pogut aturar molts de desnonaments i aquestes persones continuen a la casa originària", ha afegit.\nLa majoria de famílies beneficiàries es troben en situació de pobresa sobrevinguda i en molts casos es tracta de famílies monoparentals formades per dones. També hi ha casos de pensionistes amb graus diversos de discapacitat. El total de famílies que han accedit a un habitatge social de l'Ajuntament de Palma des del 2013 ha estat de 146. D'ença d'aquell any, s'han rebut 305 propostes des dels centres municipals de serveis socials, el Servei d'Acolliment Municipal (SAM), del Servei d'Acollida a les Víctimes de Violència de Gènere i l'Oficina Antidesnonaments.\nCadascuna de les propostes va ser avaluada de manera individual en una comissió tècnica que està formada per membres dels serveis socials, de l'àrea d'Igualtat, del Patronat Municipal de l'Habitatge i de l'Oficina Antidesnonaments. Aquesta comissió té en compte les condicions de les famílies i dels habitatges. Així, les peticions s'aproven, es rebutgen i queden sense avaluar per diferents motius, com la manca de documentació o per no complir els requisits. També hi ha 12 famílies que varen renunciar i altres 256 que varen accedir a un habitatge de l'Ibavi o del fons social dels bancs.\nPandèmia, IPC i preu del lloguer\nA més, segons ha explicat Neus Truyol, el Consistori treballa per adquirir-ne de nous mitjançant la venda de solars públics per construir habitatge social. "Amb aquests doblers en poden comprar habitatges ja construïts", ha assenyalat. A l'impacte econòmic de la pandèmia, sobretot en el cas de les famílies més vulnerables, cal afegir-hi ara que l'augment de l'IPC encara posa en més dificultats el dret a l'habitatge de molts ciutadans.\nAl tancament del 2021, el preu del lloguer es va incrementar un 3% a Palma per aquesta causa. Truyol, ha recordat que les famílies vulnerables que viuen a un habitatge municipal no paguen en cap cas més del 30% dels seus ingressos i ha criticat "la dinàmica del mercat immobiliari" a Palma, on "els preus de lloguer són inassumibles".\nD'altra banda, la coordinadora general de Benestar Social, Catalina Trobat, ha subratllat que les adjudicacions dels habitatges municipals sempre es fan en funció de "la proposta d'un treballador social". El primer requisit és de tipus econòmic perquè es tracta de persones que no superen uns ingressos de 13.000 euros anuals. A més, es té en compte si es tracta de casos d'insolvència sobrevinguda, de persones que s'hagin quedat sense recursos de cop. A partir d'aquí s'analitza si són casos de dependència, discapacitat o de pensions insuficients.\nAjuntament de Palma habitatge habitatge social


Tipus, manteniment i higiene de les pròtesis implantosuportades - Clinica Puig\nby David Garcia | ag. 18, 2020 | Noticias | 0 comments\nQuè són les pròtesis dentals implantosuportades?\nClassificació de les pròtesis implantosuportades\nPròtesis implantosoportada híbrida\nPròtesis implantosoportada fixa\nManteniment i higiene de les pròtesis implantosuportades\nLa pròtesis implantosoportada és la que està subjectada o retinguda amb implants dentals.\nCom ja hem explicat en altres articles, aquests implants són uns cargols de titani que es col·loquen al ossos i s’osteointegren a aquest. És molt important col·locar els implants en el lloc ideal perquè la pròtesi sigui el més estable possible; en els Centre Dental Puig&Baldrich realitzem un estudi previ a la intervenció on s’analitzarà la quantitat i qualitat d’os.\nL’avantatge d’aquest tipus de pròtesi és que la subjecció és infinitament més fort que en les pròtesis convencionals, donant als pacients seguretat i confiança a a l’hora de parlar o menjar.\nPodem distingir diversos tipus de pròtesis implantosuportades segons el tipus de retenció.\nÉs una pròtesi removible (de posar i treure). Té una part fixa que va unida a l’implant que és la que va a fixar-se amb la pròtesi amb un sistema de mascle/femella. Els sistemes més usats per a la retenció són Locator® o barres.\nAquest tipus de pròtesi va fixada als implants amb uns cargols que subjecten una estructura metàl·lica que serveix de base per retenir la resina i les dents.\nEstem parlant de les corones o fundes sobre implants. En aquest cas els implants actuen com si fossin les arrels de les dents, sobre els quals es fabriquen les corones.\n“L’èxit dels implants durant els anys és la higiene d’aquests“. Aquesta frase resumeix l’important que és donar una bona higiene als nostres implants, ja que d’això depèn que puguin patir perimplantitis i la posterior pèrdua d’aquest. Depenent de l’tipus de pròtesis, ens serà més o menys fàcil fer una bona higiene.\nAmb la pròtesi removible, n’hi haurà prou amb retirar-la i netejar-la amb aigua / sabó de plats. Posteriorment amb un raspall de dents i pasta de dents netejarem els implants i les dents de la boca.\nLa pròtesi hibrida i la fixa necessitessin uns mètodes d’higiene individualitzada. És per això que en els Centre Dental Puig&Baldrich a l’finalitzar i col·locar la pròtesi, s’ensenya com higienitzar perfectament perquè no quedin resta sota d’aquestes.\nÉs imprescindible un control o revisió d’aquestes pròtesis per part de l’odontòleg i la higienista. En totes com a mínim un cop a l’any (en les fixes dues vegades a l’any) s’han de desmuntar, netejar i revisar els implants que estan sota la pròtesi. Així, si detectem algun indici de perimplantitis o pèrdua d’os es pot actuar el més aviat possible.


Cúper torna a donar la Supercopa al seu equip\nEl València empatà a tres amb el FC Barcelona i es va fer amb el primer títol oficial de la temporada\nEls jugadors del València celebrant la victòria.\nBARCELONA: Hesp, Sergi, Frank de Boer, Reiziger, Ronald de Boer, Cocu, Guardiola, Luis Enrique, Nano, Figo i Kluivert.\nGabri per Ronald de Boer, Dani per Luis Enrique i Zenden per Guardiola.\nVALÈNCIA: Cañizares, Angloma, Bjorklund, Djukic, Carboni, Angulo, Albelda, Mendieta, Farinós, Juan Sánchez i Claudio López.\nKily González per Juan Sánchez, Gerard per Angulo.\nÀRBITRE: López Nieto (Col·legi andalús). Mostrà targeta groga, Luis Enrique, Carboni, Figo i Cañizares, i expulsà per doble amonestació Albelda.\n1-0: minut 14, gol de cap de Kluivert.\n1-1: minut 15, Albelda després d'una treta de córner.\n2-1: minut 20, Ronald de Boer de cap i sense oposició.\n2-2: minut 50, Carboni empata el partit.\n3-2: minut 62, Kluivert torna a avançar el Barça.\n3-3: minut 64, Farinós torna a empatar.\nEl València d'Héctor Cúper aconseguí ahir en el Nou Camp la Supercopa d'Espanya després d'empatar a tres gols davant el FC Barcelona de Louis van Gaal. La victòria per 1-0 del partit d'anada disputat fa vuit dies a Mestalla donà el títol als de València. Héctor Cúper té, des que arribà a la Lliga espanyola, ben estudiat Louis van Gaal. En la seva primera temporada en el Mallorca, va ser l'equip que més problemes creà al FC Barcelona. A la Lliga no va perdre cap partit contra els blaugrana i en la Copa del Rei, Van Gaal només fou capaç de guanyar la final gràcies als penals. I la temporada passada, tres quarts del mateix, amb la diferència que Cúper es revenjà assolint la Supercopa d'Espanya en el mateix Nou Camp.\nAhir es va tornar a fer patent aquesta circumstància. El Valènca de l'extrenador del Reial Mallorca donà una lliçó de com es remunta un matx, de com no es dóna per perdut un partit i de com es motiva uns jugadors. Però aquesta vegada no va ser Claudio Piojo López el botxí de Van Gaal. Fou tot l'entrellat tècnic i tàctic preparat per Cúper en un partit que dominà el FC Barcelona però en què va prevaler l'eficàcia del València.\nEl conjunt blaugrana es va avançar en el minut 14 mitjançant l'holandès Patrick Kluivert. Semblava aleshores que aquest gol obriria el sistema defensiu dels visitants, però Albelda va ser l'encarregat de posar les coses en el seu lloc només un minut després de l'1-0. Els enfrontaments entre aquests dos rivals en els darrers anys han estat espectaculars i plens de gols. Ahir no va ser una excepció. En total, sis foren els gols que es varen veure al Nou Camp; suficients per donar espectacle i per encetar una temporada que tindrà la seva continuïtat dissabte que ve amb el començament de la Lliga i que es presenta més apassionada que mai. En el minut 20 de la primera part, l'holandès Ronald de Boer tornava a avançar el Barça gràcies a un cop de cap dins l'àrea petita que sorprenia Santiago Cañizares.\nEl València encara era el supercampió gràcies al valor doble dels gols marcars fora de casa, però el FC Barcelona pressionava de valent, sobretot gràcies a la qualitat individual de dos homes, Luis Figo i Patrick Kluivert. Però l'italià Amadeo Carboni tornava a empatar el partit i acostava encara un poc més el títol cap a Mestalla. Sense Rivaldo, el joc dels homes de Louis van Gaal se sustentava gràcies als dos homes esmentats abans, el portuguès i l'holandès. I fou aquest darrer, Kluivert, qui tornà a donar, en el 62, esperances als catalans. Però el València no volia perdre i dos minuts després del 3-2, Farinós tornà a posar les coses en el seu lloc. Va ser el 3-3 final, i el segon títol de Cúper a l'Estat espanyol.


DMAE, primera causa de ceguesa a partir dels 65 - Regió7\nDMAE, primera causa de ceguesa a partir dels 65\nFer una dieta equilibrada, no fumar, controlar el pes i visitar l'oftalmòleg dels 55 anys en amunt ajuda a reduir el risc\nJOSEP BADAL (OFTALMÒLEG) | MANRESA\n09·11·20 | 09:36 | Actualitzat a les 16:36\nLes persones que tenen DMAE perden progressivament la visió central, es redueix la nitidesa i poden veure-hi borrós enmig del camp visual ARXIU\nLa Degeneració Macular Associada a l'Edat (DMAE) és una malaltia degenerativa de la zona central de la retina, la màcula, que és la responsable de la visió central i de la fixació. És una malaltia irreversible i la principal causa de ceguesa en la població d'edat avançada dels països occidentals. Josep Badal és oftalmòleg de l'Institut Oftalmològic Badal, de Manresa.\nA qui afecta i de quina manera la DMAE?\nLa DMAE representa la primera causa de ceguesa a partir dels 65 anys en països desenvolupats, i afecta 5 de cada 100 persones majors de 75 anys. Només a l'estat espanyol, trobem aproximadament 700.000 persones afectades per aquesta malaltia, un 5,7% de la població. En una societat cada vegada més envellida, clarament podem parlar d'una epidèmia que anirà en augment els propers anys. Aquesta malaltia afecta la visió central dels pacients, i limita activitats contemplatives com la lectura, l'ús de pantalles i dispositius, cosir... que d'altra banda són les activitats que més realitza la gent gran.\nQuina és la causa o factors de risc de la DMAE?\nL'edat és el principal factor de risc de la DMAE, que no sol aparèixer abans dels 50-60 anys, i la seva incidència augmenta amb el pas del temps. Afecta més les dones perquè tenen l'esperança de vida més alta.\nA l'envelliment cal sumar-hi la predisposició genètica: s'estima que el 50% del risc de DMAE és hereditari. També hi influeixen altres factors com fumar (multiplica el risc per 5), mals hàbits alimentaris, hipertensió arterial, problemes circulatoris, obesitat i exposició directa i prolongada al sol.\nExisteixen dos tipus de DMAE: la seca i la humida. Expliqui'ns la diferència.\nHi ha dos tipus de DMAE. La seca és la més predominant i es caracteritza per una evolució lenta i progressiva. Es produeix com a resultat de l'acumulació de resi- dus (druses), que atrofia la zona macular.\nLa DMAE humida, malgrat que és menys freqüent, té un avenç més ràpid i sol tenir un pronòstic visual pitjor. Creix una membrana vascular sota la retina, a causa de l'aparició de nous vasos sanguinis anòmals i molt fràgils, que sagnen i perden líquid, i afecta severament la visió central.\nLes persones amb DMAE perden progressivament la visió central, es redueix la nitidesa i poden veure-hi borrós enmig del camp visual. Afecta el llegir, escriure, reconèixer rostres, conduir o fer feines de precisió. En canvi, permet mantenir certa autonomia per moure's per casa o pel carrer, ja que es conserva la visio? perifèrica.\nAltres símptomes característics de la DMAE són la distorsió de les imatges o una percepció com ondulada de les línies rectes, així com la percepció d'una taca negra fixa al mig del camp visual. També hi ha una dificultat per distingir els colors, sobretot amb canvis d'il·luminació.\nQuins tractaments existeixen per a cada tipologia?\nLa DMAE seca no te? un tractament curatiu, però sí que existeixen suplements vitamínics que ajuden a protegir la retina i a alentir la progressió de la malaltia.\nLa DMAE humida es pot tractar eficaçment gràcies a fàrmacs que s'injecten a l'interior de l'ull i actuen inhibint el factor de creixement endotelial vascular per impedir la formació de nous vasos sanguinis anòmals. Permeten frenar la malaltia i aconseguir que la majoria de pacients puguin mantenir i, fins i tot, recuperar la visió. Com més precoçment s'iniciï el tractament, més bo serà el pronòstic.\nEn ambdós casos el diagnòstic precoç és fonamental. Si es detecta a temps pot millorar la seva progressió?\nUn diagnòstic precoç és fonamental per aconseguir bons resultats amb el tractament. El pronòstic és molt variable i dependrà sobretot del subtipus de lesió amb la qual ens trobem. Hi ha formes menys agressives que evolucionen de forma més lenta i progressiva i que respondran molt bé al tractament. No obstant això, en determinats escenaris, bé sigui per lesions cròniques no tractades o bé per subtipus més agressius, la resposta al tractament no serà tan òptima i conduirà a la disminució de la visió central. En general, en fases inicials i detectades a temps, l'evolució serà bona, i els pacients podran mantenir una visió adequada durant anys.\nQuines són les mesures de prevenció?\nTot i que la DMAE no es pot prevenir i l'edat és el principal factor de risc, hi ha aspectes clau per millorar el pronòstic visual d'aquests pacients. Per exemple, seguir una dieta equilibrada, no fumar, controlar el pes i també visitar periòdicament l'oftalmòleg a partir dels 55 anys ajudaria a reduir el risc d'una detecció tardana de la malaltia i, per tant, a fer un pronòstic més favorable per al pacient que la pateix.\n- A Manresa C/ Mossèn Serapi Ferrer, 50 - Tel. 93 878 76 38\n- A Berga C/ Barcelona, 54 - Tel. 93 822 07 07\n- A Solsona C/ Alcalde Moles, 18 - Tel. 973 48 15 29\nAturen la distribució d’un fàrmac per deixar de fumar per contenir possibles agents cancerígens


Sant Carles de la Ràpita Sant Carles de la Ràpita és una població costera situada a l'extrem sud del Delta de l'Ebre resguardada per la badia dels Alfacs. La nostra gran badia ens serveix per practicar tota classe d'esports aquàtics en mig d'unes aigües calmades i agraïdes, on els nostres mariners capturen el peix i el marisc que els ha fet mereixedors del reconeixement de que gaudeixen. Mostra del treball lent i meticulós del riu Ebre és el Delta de l'Ebre, zona declarada Parc Natural, on la flora i la fauna conviuen en perfecta harmonia i la vida salvatge es mostra indiferent a les mirades curioses del visitant.\nLa presència humana a Sant Carles de la Ràpita es remunta a la època paleolítica ja que s'hi va trobar una pintura rupestre a la cova del Tendo, la més antiga de Catalunya. Avui en dia desapareguda. Els ibers, els romans i els àrabs són alguns dels que també s'hi van instal·lar. Durant l'estada dels musulmans, aquests van construir una torre defensiva, una ràbita, i d'aquí deriva el nom de la Ràpita. Un cop el municipi va passar a ser dels cristians van anar canviant els amos fins que es va convertir en territori públic. Carles III va fer construir el canal de navegació, volia que la Ràpita es convertís en una gran ciutat portuària i en honor a ell s'anomena Sant Carles de la Ràpita. Els pretendents carlins van desembarcar a Sant Carles de la Ràpita per intentar fer un cop militar a la reina Isabel II però els van detenir i els van fer renunciar als seus drets.\nEl Museu de la Mar de l'Ebre és un museu relativament nou que permet entendre sobretot la vida del poble, ja sigui fauna, flora, història, costums i oficis de Sant Carles de la Ràpita. La llotja i el port pesquer són dos elements molt importants ja que la seva economia es basa en la pesca. El Mirador de la Guardiola és un petit turó on s'hi pot gaudir d'unes magnífiques vistes del poble, de la badia dels Alfacs, de una part del Delta de l'Ebre i al darrera la Serra del Montsià. Al seu cim hi trobem l'antiga torre de vigilància la Torreta, coronada per una gran imatge del Sagrat Cor. La Serra del Montsià i la Foradada la trobem a la part nord del municipi. La Serra del Montsià paral·lela a la línia de la costa inclou la Foradada entre els seus cims. La Foradada és una roca amb un forat des d'on es pot gaudir d'unes magnífiques vistes d'ocell de la badia dels Alfacs i de la part dreta del Delta de l'Ebre. Sant Carles de la Ràpita també és famosa per les seves platges, algunes amb el distintiu de qualitat de la Bandera Blava. La platja de les Delícies i la platja del Parc de Garbí en gaudeixen d'aquest distintiu.\nLa Festa en honor a la Mare de Deu del Carme, patrona dels pescadors es celebra a mitjans de juny i entre altres actes, els ciutadans encenen veles per a demanar fortuna a la verge. Per Sant Jaume es celebren les Festes Majors, a finals del juliol on un dels actes més curiosos és a la cavalcada amb disfresses i confeti que es fa al final de les festes. La festa de la Mare de Deu de la Ràpita, que es celebra a principis de setembre, es fan activitats infantils, esportives, culturals...\nplaça Sant Carles III, 13\nDades generals de Sant Carles de la Ràpita\nHabitants: 15.245 hab.\nMetres sobre el nivell del mar: 11 m\nInformació Sant Carles de la Ràpita